**Adatkezelési tájékoztató**

**a szülői felügyeleti jog gyakorlásáról szóló nyilatkozathoz**

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK Irányelv hatályon kívül helyezéséről szóló Európai Parlament és a Tanács (EU) 2016/679. rendelet (a továbbiakban: GDPR) előírásainak és az információs önrendelkezési jogról és az információszabadságról szóló 2011. évi CXII. törvény 5. § (1) bekezdés b) pont betartásával az Ön által megadott személyes adatok az alábbiak szerint kerülnek felhasználásra:

1. ***Adatkezelő megnevezése, elérhetősége***

Köznevelési intézmény neve**: Kiskunlacházi Általános Iskola**

székhelye (postai levélcím): **2340 Kiskunlacháza, Munkácsy tér 1.**

telefon: **+36 24 430 047; +36 30 258 6103**

elektronikus levélcím**: titkarsag@lachazaiskola.hu**

1. ***Adatvédelmi tisztviselő:*** dr. Gyürki-Thomann Anikó

Cím: Szigetszentmiklósi Tankerületi Központ, 2310 Szigetszentmiklós, ÁTI-Sziget Ipari Park 1/A.

elérhetősége: [anita.pal@kk.gov.hu](mailto:anita.pal@kk.gov.hu)

1. ***Adatkezelés jogalapja*:** A GDPR 6. cikk (1) bekezdés a) pont alapján az érintett - gyermek szüleinek / törvényes képviselőinek - adatkezelési tájékoztatáson alapuló írásbeli, kifejezett hozzájárulása*.*
2. ***A kezelt adatok köre:*** szülő/gyám családi neve, utóneve, születési neve, anyja neve, lakóhelye, gyermek családi neve, utóneve, születési ideje, anyja neve, lakóhelye, szülői felügyeleti jog jogosultságának ténye.
3. ***Az adatkezelés célja:*** A Ptk. 4:146. § (2) bekezdés és 4:175. § (1) és (2) bekezdésben foglalt a kiskorú gyermekkel kapcsolatos [Ptk. 4:146. § (2) bekezdés] sorsát érintő vagy kiskorú gyermek sorsát lényegesen érintő [Ptk. 4:175. § (1) és (2) bekezdés] kérdésekben kapcsolattartás a szülővel/gyámmal és ebben a körben szükséges nyilatkozatok megtételére vonatkozó felhívás közléséhez.
4. ***Az adatkezelés időtartama*:** Tekintettel arra, hogy személyes adat csak a cél megvalósulásához szükséges ideig kezelhető, ezért a szülői felügyeleti jog gyakorlására vonatkozó adat a tanulói jogviszony fennállásáig kezelhető.
5. ***Az adatkezeléssel érintett jogai***
   1. Az érintett jogosult *tájékoztatást* kérni személyes adatai kezeléséről, arról, hogy mely személyes adatait, milyen jogalapon, milyen adatkezelési célból mennyi ideig kezeli az adatkezelő, továbbá, hogy kinek, mikor mely jogszabályok alapján mely személyes adatokhoz biztosított hozzáférést az adatkezelő, vagy kinek továbbította a személyes adatokat.
   2. Az érintett kérheti személyes adatainak *törlését*. Az adatkezelés időtartama alatt az adatkezelési hozzájárulás visszavonásával, vagy törlési kérelem benyújtása esetén a személyes adatokat adatkezelő véglegesen és visszaállíthatatlanul törli. A hozzájárulás visszavonása a visszavonás előtt a hozzájárulás alapján végrehajtott adatkezelés jogszerűségét nem érinti.
   3. Az érintett bármikor jogosult arra, hogy kérésére az adatkezelő indokolatlan késedelem nélkül *helyesbítse* a rájuk vonatkozó pontatlan személyes adatokat. Figyelembe véve az adatkezelés célját, érintetek jogosultak arra is, hogy kérjék a hiányos személyes adatok - egyebek mellett kiegészítő nyilatkozat útján történő - kiegészítését.
   4. Az érintett jogosult arra, hogy kérésére az adatkezelő *korlátozza* az adatkezelést, ha az alábbi feltételek valamelyike teljesül:
6. az érintett vitatja a személyes adatok pontosságát;
7. az adatkezelés jogellenes, és az érintett ellenzi az adatok törlését, ehelyett kéri azok felhasználásának korlátozását;
8. az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez: vagy
9. az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

Az a)-c) esetekben a korlátozás a kérelemben foglaltak szerinti ellenőrzés lefolytatásáig tart.

* 1. Az adatkezeléssel érintett az adatkezelőhöz eljuttatott kérelmében írásban *tiltakozhat* az adatkezelés ellen, ha az adatkezelő a személyes adatot közvetlen üzletszerzés, közvélemény-kutatás vagy profilalkotás céljából továbbítaná vagy felhasználná.
  2. Az érintett jogosult arra, hogy a rá vonatkozó, által az adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapják, továbbá jogosultak arra, hogy kérjék ezen adatoknak egy másik adatkezelő részére történő továbbítását *(adathordozhatóság)*.

1. Érintett a fenti jogaikat az 1. pontban megadott elektronikus levélcímre megküldött elektronikus levelében, illetve az adatkezelő székhelyére eljuttatott postai levélben tudja gyakorolni.

Adatkezelő az érintett kérelmének vizsgálatát és teljesítését a beérkezését követően indokolatlan késedelem nélkül megkezdi. Bármely érintett kérelme alapján tett intézkedésekről adatkezelő annak beérkezésétől számított 30 napon belül tájékoztatja az érintettet. Amennyiben az érintett kérelmét adatkezelőnek nem áll módjában teljesíteni, úgy 30 napon belül tájékoztatja az érintettet a kérelem megtagadásának okairól és a jogorvoslati jogairól.

A tájékoztatás elmaradása, vagy a személyes adatkezeléssel kapcsolatos jogainak megsértése esetén az érintett az adatkezelő ellen bírósághoz (lakóhelye vagy tartózkodási helye szerinti törvényszék) fordulhat, vagy kérheti a Nemzeti Adatvédelmi és Információszabadság Hatóság (Székhely: 1125 Budapest, Szilágyi Erzsébet fasor 22/C., postacím: 1530 Budapest, Pf.: 5., telefon: +36 (1) 391-1400, e-mail: [ugyfelszolgalat@naih.hu](mailto:ugyfelszolgalat@naih.hu), web oldala: https://www.naih.hu) vizsgálatát.

A jogérvényesítés módjára az Info tv. 22-23. §-a, valamint az 52-58. §-a vonatkozik.

**ADATKEZELÉSI HOZZÁJÁRULÁS**

A szülői felügyeleti jog gyakorlására vonatkozó nyilatkozat, mint személyes adat kezeléséhez - az adatkezelési tájékoztató megismerését követően – kifejezetten a hozzájárulásomat adom. A szülő jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

Dátum:

………………………………… ………………………………

szülő/gyám szülő/gyám